વઢવાણમાં સોની કામની દુકાન ધરાવતા શૈલેષભાઈ સોની રવિવારે મોડી સાંજે દરબાર ર્બોિંડગ સામે આવેલ વિશ્વકર્મા સોસાયટીમાં આવેલ પોતાના ઘર પાસે કાર લઈને ઊભા હતા, તે દરમિયાન અચાનક ફિલ્મી ઢબે બે કારમાં કેટલાક શખ્સો ધસી આવ્યા હતા અને સોની વેપારી શૈલેષભાઈ સોની કંઈ સમજે તે પહેલા બળજબરીથી કારમાં ઉઠાવી જઈને અપહરણ કરીને પલવારમાં નાસી છૂટયા હતા, ત્યારે અપહરણકારો ઘટના સ્થળે એક સ્વીફટ કાર મુકીને નાસી છૂટતા પોલીસ વિભાગમાં દોડધામ મચી જવા પામી છે, આમ રહસ્યમય રીતે સોની વેપારીનું ઘર પાસેથી અપહરણની ઘટના પ્રકાશમાં આવી છે.